୨୭ ବର୍ଷ ପୂର୍ବରୁ ହୋଇଥିଲା ଦିବ୍ୟା ଭାରତୀଙ୍କର ରହସ୍ୟମୟ ମୃତ୍ୟୁ, ବର୍ତ୍ତମାନ ତାଙ୍କ ସ୍ୱାମୀଙ୍କର ଦ୍ବିତୀୟ ପତ୍ନୀ କରିଛନ୍ତି ଆଶ୍ଚର୍ଯ୍ୟ ଜନକ ଖୁଲାସା ! - Enews Online\n୨୭ ବର୍ଷ ପୂର୍ବରୁ ହୋଇଥିଲା ଦିବ୍ୟା ଭାରତୀଙ୍କର ରହସ୍ୟମୟ ମୃତ୍ୟୁ, ବର୍ତ୍ତମାନ ତାଙ୍କ ସ୍ୱାମୀଙ୍କର ଦ୍ବିତୀୟ ପତ୍ନୀ କରିଛନ୍ତି ଆଶ୍ଚର୍ଯ୍ୟ ଜନକ ଖୁଲାସା !\nଦିବ୍ୟା ଭାରତୀ ବଲିଉଡର ବହୁତ ସୁନ୍ଦର ଅଭିନେତ୍ରୀ ଥିଲେ । ଦୁର୍ଭାଗ୍ୟବଶତଃ ମାତ୍ର ୧୯ ବର୍ଷ ବୟସରେ ତାଙ୍କର ଏକ ରହସ୍ୟମୟ ମୃତ୍ୟୁ ହୋଇଥିଲା । ତାଙ୍କର ମୃତ୍ୟୁର ଗୁମର ଆଜି ପର୍ଯ୍ୟନ୍ତ ଖୋଲିନାହିଁ । ସେ ନିର୍ଦ୍ଦେଶକ, ପ୍ରଯୋଜକ ସାଜିଡ୍ ନଡିୟାଡୱାଲାଙ୍କ ପ୍ରଥମ ପତ୍ନୀ ଥିଲେ । ପତ୍ନୀଙ୍କ ମୃତ୍ୟୁ ପରେ ସାଜିଦ୍ ୱାର୍ଦ୍ଧା ଖାନଙ୍କୁ ଦ୍ବିତୀୟ ବିବାହ କରିଥିଲେ । ଏପରି ପରିସ୍ଥିତିରେ, ଦିବ୍ୟାଙ୍କ ମୃତ୍ୟୁ ପରେ ୱାର୍ଦ୍ଧା ଏବଂ ସାଜିଦଙ୍କ ବିବାହ ମଧ୍ୟ ଚର୍ଚ୍ଚାର ବିଷୟ ହୋଇଥିଲା । ଅନେକ ଲୋକ ଆଜି ମଧ୍ୟ ୱାର୍ଦ୍ଧାଙ୍କୁ, ସାଜିଦଙ୍କୁ ଦ୍ବିତୀୟ ବିବାହ କରିବା ପାଇଁ ଟ୍ରୋଲ୍ କରନ୍ତି ।\nଦିବ୍ୟା ଭାରତୀଙ୍କ ମୃତ୍ୟୁକୁ ୨୭ ବର୍ଷ ବିତିଗଲାଣି । ଏତେ ବର୍ଷ ପରେ ୱାର୍ଦ୍ଧା ତାଙ୍କ ବିଷୟରେ ଏକ ବିଶେଷ ବିବୃତ୍ତି ଦେଇଛନ୍ତି । ଏକ ମିଡିଆ ହାଉସ ସହିତ ବାର୍ତ୍ତାଳାପ ସମୟରେ ସେ କହିଥିଲେ ଯେ ମୁଁ ଦିବ୍ୟା ଭାରତୀଙ୍କ ସ୍ଥାନ ନେବାକୁ ଚେଷ୍ଟା କରି ନାହିଁ । ଆଜି ମଧ୍ୟ ଦିବ୍ୟା ଭାରତୀଙ୍କ ପରିବାର ଆମ ନିଜ ପରିବାର ଭଳି ଅଟେ ।\nଦିବ୍ୟାଙ୍କ ପିତା ଏବଂ ଭାଇ କୁନାଲ ଘରର ପ୍ରତ୍ୟେକ କାର୍ଯ୍ୟରେ ଯୋଗ ଦିଅନ୍ତି । ଆମେ ଦିବ୍ୟାଙ୍କ ଜନ୍ମଦିନ ଏବଂ ବାର୍ଷିକୀ ଅବସରରେ ତାଙ୍କ ବିଷୟରେ କଥାବାର୍ତ୍ତା କରୁ । ମୋ ପିଲାମାନେ ମଧ୍ୟ ତାଙ୍କର ଚଳଚ୍ଚିତ୍ର ଦେଖନ୍ତି । ସେମାନେ ଦିବ୍ୟାଙ୍କୁ ବଡ଼ ମାଁ ବୋଲି କୁହନ୍ତି ।\nୱାର୍ଦ୍ଧା ଆହୁରି ମଧ୍ୟ କହିଛନ୍ତି ଯେ ସାଜିଦ୍ ଏବଂ ଦିବ୍ୟାଙ୍କ ପିତାଙ୍କ ମଧ୍ୟରେ ଭଲ ସମ୍ପର୍କ ଅଛି । ସେ ସାଜିଦଙ୍କୁ ନିଜ ପୁଅ ପରି ଭାବନ୍ତି । ଏଥିସହିତ କୁନାଲ ସାଜିଦଙ୍କୁ ଭାଇ ବୋଲି ଭାବନ୍ତି । ମୁଁ କେବେ ମଧ୍ୟ ଦିବ୍ୟାଙ୍କ ସ୍ଥାନକୁ ନେବାକୁ ଚେଷ୍ଟା କରି ନାହିଁ । ବରଂ ସେ ଆମ ଜୀବନର ଏକ ଅଂଶ ଅଟନ୍ତି ।\nଯେତେବେଳେ ଦିବ୍ୟାଙ୍କ ମାଁ ଏବଂ ବାପା ଘରକୁ ଆସନ୍ତି, ସାଜିଦଙ୍କୁ ସେମାନେ ପୁଅ ପରି ଭେଟନ୍ତି । ବର୍ତ୍ତମାନ ଆପଣ ମାନେ ଅନୁମାନ କରିପାରୁଥିବେ ଯେ ଏମାନଙ୍କ ସମ୍ପର୍କ କେତେ ଗଭୀର ଅଟେ । ମୁଁ କେବେ ମଧ୍ୟ ଦିବ୍ୟାଙ୍କ ସ୍ଥାନ ନେଇ ନାହିଁ, ବରଂ ମୁଁ ମୋର ଏକ ପୃଥକ ସ୍ଥାନ ସୃଷ୍ଟି କରିଛି । ତେଣୁ ଆପଣ ମାନେ ସମସ୍ତେ ମୋତେ ଟ୍ରୋଲ୍ କରିବା ବନ୍ଦ କରନ୍ତୁ । ଦିବ୍ୟା ମଧ୍ୟ ମୋ ଜୀବନର ଏକ ଗୁରୁତ୍ୱପୂର୍ଣ୍ଣ ଅଂଶ ଅଟନ୍ତି । ଲୋକମାନେ କହନ୍ତି ଯେ ଦିବ୍ୟା ବହୁତ ଭଲ ଥିଲେ । ହଁ ସେ ପ୍ରକୃତରେ ଭଲ ଥିଲେ । ଆମେ ସମସ୍ତେ ତାଙ୍କୁ ବହୁତ ଭଲ ପାଉ ।\nଉଲ୍ଲେଖନୀୟ କଥା ହେଉଛି, ଏପ୍ରିଲ ୫ ତାରିଖ ୧୯୯୩ ମସିହାରେ ଦିବ୍ୟା ଭାରତୀ ବାଲକୋନିରୁ ଖସି ପଡ଼ିବା ଦ୍ୱାରା ରହସ୍ୟମୟ ଭାବରେ ମୃତ୍ୟୁବରଣ କରିଥିଲେ । ସେହି ସମୟ ମଧ୍ୟରେ ତାଙ୍କର ଦୁଇ ଜଣ ସାଙ୍ଗ ଏବଂ ଜଣେ ଚାକର ଘରେ ଥିଲେ । ମୃତ୍ୟୁ ବେଳକୁ ସେ ଫିଲ୍ମ ଇଣ୍ଡଷ୍ଟ୍ରିର ଜଣେ ପ୍ରମୁଖ ଅଭିନେତ୍ରୀ ହୋଇ ସାରିଥିଲେ । ଅଳ୍ପ ବୟସରେ ସେ ବହୁତ ବଡ ଅଭିନେତ୍ରୀମାନଙ୍କୁ ଟକ୍କର ଦେଇଥିଲେ । ତାଙ୍କର ତିନି ବର୍ଷର ଚଳଚ୍ଚିତ୍ର କ୍ୟାରିୟର ମଧ୍ୟରେ (୧୯୯୦ ଠାରୁ ୧୯୯୩) ପର୍ଯ୍ୟନ୍ତ ସେ ମୋଟ ୧୮ଟି ଚଳଚ୍ଚିତ୍ରରେ ଅଭିନୟ କରିଥିଲେ । ଏଥି ମଧ୍ୟରେ ତିନୋଟି ତେଲୁଗୁ ଚଳଚ୍ଚିତ୍ର ମଧ୍ୟ ରହିଥିଲା ।\nକରୋନାର ଏହି ସମୟରେ ସରକାର ଦେଉଛନ୍ତି ବିନା ଗ୍ୟାରେଣ୍ଟିରେ ୫୦,୦୦୦ ଟଙ୍କା ପର୍ଯ୍ୟନ୍ତ ଋଣ, ଆପଣ ମଧ୍ୟ ଉଠାନ୍ତୁ ଏହାର ଲାଭ !\n୧୪ ବର୍ଷ ବୟସରେ ହୋଇଥିଲା ରାମଭିଳାସ ପାସୱାନଙ୍କର ପ୍ରଥମ ବିବାହ, ତା'ପରେ ଯାତ୍ରା ସମୟରେ ପୁଣିଥରେ ଏୟାର ହୋଷ୍ଟେସଙ୍କ ଉପରେ ଆସିଥିଲା ହୃଦୟ !
